cyanic-selkie/wikianc huggingface dataset:
সুলতান আহমেদ (বীর বিক্রম)
মুক্তিযুদ্ধে ভূমিকা
১৯৭১ সালের ২৮ মার্চ কে এম সফিউল্লাহ (বীর উত্তম) বিদ্রোহ করে জয়দেবপুর থেকে ময়মনসিংহে পৌঁছে সিদ্ধান্ত নেন ঢাকায় আক্রমণের। এই আক্রমণ পরিকল্পনার অংশ হিসেবে মতিউর রহমানের নেতৃত্বে ময়মনসিংহের ২ নম্বর ইপিআর উইংয়ের দুই কোম্পানি সেনা নরসিংদীর পাঁচদোনায় প্রতিরক্ষা অবস্থান নেন। সুলতান আহমেদ তার দল নিয়ে সেখানে ১ এপ্রিল যোগ দেন। তারা অবস্থান নেন পাঁচদোনার চার মাইল পশ্চিমে শীতলক্ষ্যা নদীর পূর্বপারে ডাঙ্গা নামের স্থানে। পরদিন পাকিস্তান সেনাবাহিনীর একটি দল ঢাকা থেকে নরসিংদী যাচ্ছিল। সুলতান আহমেদ তার ক্ষুদ্র দল নিয়ে দুঃসাহসিকতার সঙ্গে পাকিস্তান সেনাবাহিনীর ওপর আক্রমণ করেন। এতে পাকিস্তান সেনাবাহিনীর ব্যাপক ক্ষয়ক্ষতি হয়। পরে তারা পাকিস্তান সেনাবাহিনীর ওই দলকে চারদিক থেকে ঘেরাও করে ফেলেন। ফলে, পাকিস্তানিরা পশ্চাদপসরণ করতে পারছিল না। এরপর পাকিস্তানিদের নতুন দল এসে ব্যাপক আর্টিলারি গোলাবর্ষণ করতে থাকে। কিন্তু মুক্তিযোদ্ধারা পাকিস্তানিদের ঘেরাও করে রাখেন। যুদ্ধ অব্যাহত থাকে। পরদিন পাকিস্তানি বিমান আকাশ থেকে গোলাবর্ষণ করে। মুক্তিযোদ্ধারা মাটি কামড়ে কয়েক দিন তাদের অবস্থান ধরে রাখেন। ১১ এপ্রিল পাকিস্তান সেনাবাহিনীর নতুন দল বিমানবাহিনীর সহায়তা নিয়ে মুক্তিযোদ্ধাদের ওপর আক্রমণ করে। কয়েক দিনের যুদ্ধে মুক্তিযোদ্ধাদের গোলাবারুদ কমে এসেছিল। কয়েকটি প্রতিরক্ষা অবস্থান একদম গুলিশূন্য হয়ে পড়ে। এ অবস্থায় তারা পশ্চাদপসরণ করে মাধবপুরে সমবেত হন।
বেন্টলা ডি'কথ
বেন্টলা ডি'কথ ভারতের একজন ফুটবল রেফারি। তিনি দক্ষিণ এশিয়া থেকে আন্তর্জাতিক ফুটবল রেফারি হওয়া প্রথম মহিলা।
অনুকৃতি উৎপাদন (জীববিজ্ঞান)
thumb|জীবানুকৃতি সৃষ্টির পদ্ধতি জীববিজ্ঞানের আলোচনায় অনুকৃতি উৎপাদন (Cloning) বলতে কোনও পিতৃজীব বা পিতৃকোষ থেকে অযৌন জননের মাধ্যমে বংশাণুগতভাবে প্রায় অবিকল এক বা একাধিক অপত্য জীব বা কোষ উৎপাদন করার প্রক্রিয়াটিকে বোঝানো হয়। অনুকৃতি উৎপাদন প্রক্রিয়ার ফলে যে জীব বা কোষ উৎপাদিত হয়, তাকে অনুকৃতি (Clone) বলে। অপত্য অনুকৃতিটি একটি জীব হলে তাকে জীবানুকৃতি বা কোষ হলে তাকে কোষীয় অনুকৃতি বলে।
কুম্বি
কুম্বি (Kumbi) ভারতের মণিপুর রাজ্যের বিষ্ণুপুর জেলার একটি নগর পঞ্চায়েত-শাসিত শহর।
অনুকৃতি উৎপাদন (জীববিজ্ঞান)
আণবিক জীববিজ্ঞানীরা দৈনন্দিন আরেক ধরনের অনুকৃতি সৃষ্টি করে থাকেন যা হল ডিএনএ অনুকৃতি (DNA clone)।
১৯৯২ সালে স্কটল্যান্ডের রোজলিন ইনস্টিটিউট গবেষণা প্রতিষ্ঠানের গবেষক আয়ান উইলমুট তাঁর ২৭৩তম চেষ্টায় একটি ভেড়ার স্তনবৃন্ত থেকে সংগৃহীত একটি দেহকোষের কোষকেন্দ্রকে অন্য আরেক ধরনের ভেড়ার কোষকেন্দ্র-বিযুক্ত ডিম্বাণুতে প্রতিস্থাপিত করেন ও তা হতে প্রথম ধরনের সম্পূ্র্ণ ভেড়া ডলিকে তৈরি করে জীবানুকৃতির সফল সূচনা করেন। এর মাধ্যমে চিকিৎসাবিজ্ঞানে বিরাট বিপ্লবের সূচনা হবে বলে অনেকে আশা করেন। তবে মানবানুকৃতি সৃষ্টি অধিকাংশ দেশে নিষিদ্ধ করা হয়েছে।
কুম্বি
জনসংখ্যার উপাত্ত
ভারতের ২০০১ সালের আদম শুমারি অনুসারে কুম্বি শহরের জনসংখ্যা হল ৭৯৪৭ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে কুম্বি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
আধুনিকতা
আধুনিকতা একটি দার্শনিক আন্দোলন যা ঊনবিংশ ও বিংশ শতাব্দীতে পশ্চিমা সমাজে সুদূর প্রসারী ও ব্যাপক রূপান্তরের পাশাপাশি সাংস্কৃতিক প্রবণতা ও পরিবর্তনের সাথে সাথে উত্থান লাভ করে। যেসব ফ্যাক্টর আধুনিকতাবাদকে বর্তমান রূপ দান করে তার মধ্যে শিল্পভিত্তিক সমাজ গঠন, নগরের দ্রুত বিকাশ ও প্রথম বিশ্বযুদ্ধের ভয়াবহতার প্রতিক্রিয়া উল্লেখযোগ্য। আধুনিকতাবাদ আলোকায়নের চিন্তাধারার অভ্রান্ততাকে প্রত্যাখ্যান করে এবং অনেক আধুনিকবাদী ধর্মীয় বিশ্বাস প্রত্যাখ্যান করেন।
সাধারণভাবে আধুনিকতাবাদের অন্তর্ভুক্ত সেইসব লোকেদের কাজ ও সৃষ্টিকর্ম যারা অনুভব করেন ঐতিহ্যবাহী শিল্প, স্থাপত্য, সাহিত্য, ধর্মীয় বিশ্বাস, দর্শন, সামাজিক প্রতিষ্ঠান, দৈনন্দিন কাজকর্ম এমনকি বিজ্ঞানও পুরোপুরি শিল্পায়িত সমাজের উত্থানের ফলে নতুন অর্থনৈতিক, সামাজিক ও রাজনৈতিক কাঠামোতে অসামঞ্জস্যপূর্ণ ও সেকেলে হয়ে পড়েছিল। কবি এজরা পাউন্ডের ১৯৩৪ সালের "এটি নতুন করে করুন" এর ডাক আন্দোলনটির যাকে তারা পুরনো দিনের সংস্কৃতি হিসাবে দেখত তার প্রতি অগ্রসর হওয়ার একটি স্পর্শপাথর ছিল। এর আলোকে এর নানা উদ্ভাবন যেমন চেতনা-প্রবাহের উপন্যাস, প্রায়শ্চিত্তমূলক ও বার সুরের সংগীত, ডিভিশনিস্ট ছবি ও বিমূর্ত চিত্রকলা সবই ঊনিশ শতকের অগ্রদূত ছিল।
আধুনিকবাদের একটি উল্লেখযোগ্য বৈশিষ্ট্য হল আত্মসচেতনতা এবং সামাজিক ও সাহিত্যিক ঐতিহ্য নিয়ে বিদ্রুপ, যা প্রায়ই কাঠামো নিয়ে পরীক্ষা-নিরীক্ষার দিকে নিয়ে যেত ও ছবি, কবিতা ও দালান ইত্যাদি তৈরিতে ব্যবহার করা পদ্ধতি ও উপকরণ প্রতি মনোযোগ আকৃষ্ট করত। আধুনিকতা স্পষ্টতই বাস্তবতাবাদকে প্রত্যাখ্যান করে এবং অতীতের কাজগুলোকে নতুন করে দেখা, লেখা, বিবেচনা ও বিদ্রুপ করে।
কিছু ভাষ্যকাররা আধুনিকতাকে চিন্তার একটি ধারা হিসাবে ব্যাখ্যা করেন- এক বা একাধিক দার্শনিকভাবে সংজ্ঞায়িত বৈশিষ্ট্যগুলি, যেমন আত্নসচেতনতা বা আত্মোল্লেখ, যা সমস্ত নৃতাত্ত্বিক ও শিল্পকর্মের মধ্যে চলছে। বিশেষ করে পশ্চিমা জনগণ, যারা একে সমাজে চিন্তার প্রগতিশীল ভাবধারা বলে মনে করে, যা মানুষকে ব্যবহারিক পরীক্ষা-নিরীক্ষা, বৈজ্ঞানিক জ্ঞান বা প্রযুক্তির সাহায্যে তাদের পরিবেশ সৃষ্টি, উন্নয়ন ও পুনঃনির্মাণ করার ক্ষমতাকে স্বীকৃতি প্রদান করে। এদিক থেকে আধুনিকতাবাদ যা অগ্রগতিকে আটকে রাখছিল তা খুঁজে বের করার লক্ষ্যে বাণিজ্য থেকে দর্শন পর্যন্ত অস্তিত্বের প্রতিটি দৃষ্টিভঙ্গির পুনর্বিবেচনাকে এবং একই প্রান্তে পৌঁছানোর জন্য নতুন উপায়ে তা প্রতিস্থাপন করার লক্ষ্যে উত্সাহ দেয়। অন্যরা নান্দনিক আত্মঃদর্শন হিসাবে আধুনিকতার দিকে দৃষ্টি আবদ্ধ করেন। প্রথম বিশ্বযুদ্ধে প্রযুক্তি ব্যবহারের প্রতিক্রিয়া এবং ফ্রেডরিখ নিৎশে (১৮৪৪-১৯০০খ্রি.) থেকে শুরু করেন স্যামুয়েল বেকেট (১৯০৬-১৯৮৯ খ্রি.) পর্যন্ত বিভিন্ন চিন্তাবিদ ও শিল্পীদের প্রযুক্তিবিরোধী ও নাস্তিবাদী দিকগুলো বিবেচনা করা হয়।
যদিও কিছু কিছু পণ্ডিত মনে করেন যে আধুনিকতা বিশ শতকেও অব্যাহত হয়েছে, অন্যদের মতে এটি বিলম্বিত-আধুনিকতা বা উচ্চ আধুনিকতাবাদে পরিবর্তিত হয়েছে, যে জায়গা পরে উত্তর-আধুনিকতা দখল করে।
শুরুঃ ঊনিশ শতক
এক সমালোচকের মতে, শিল্প বিপ্লব এবং বুর্জোয়া মূল্যবোধের প্রভাবের বিরুদ্ধে রোমান্টিকতাবাদের বিদ্রোহের মধ্য দিয়ে আধুনিকতাবাদের সূচনা হয়। "গ্রেফ বলেন, আধুনিকতাবাদের প্রধান লক্ষ্য ছিল ঊনবিংশ শতাব্দীর বুর্জোয়া সমাজকাঠামো এবং বিশ্বের প্রতি এর দৃষ্টিভঙ্গির সমালোচনা [...] আধুনিকতাবাদী রোমান্টিকতাবাদের মশাল হাতে ছিল।" ঊনিশ শতকের শ্রেষ্ঠ চিত্রশিল্পীদের একজন, চিত্রকলায় আলো, রঙ ও পরিপার্শ্বের ব্যবহারে নিরীক্ষকদের অগ্রদূত জেএমডব্লিউ টার্নার (1775-1851) রোমান্টিক আন্দোলনের সদস্য ছিলেন। তিনি "ফরাসী প্রতিচ্ছায়াবাদী ও তাই আধুনিকতাবাদী হিসাবে প্রত্যাশা করতেন প্রতিনিধিত্বের প্রচলিত নিয়মগুলো ভেঙে ফেলতে", যদিও তিনি বিশ্বাস করতেন তার কাজের সবসময় গুরুত্বপূর্ণ ঐতিহাসিক, পৌরাণিক, সাহিত্যিক ও অন্যান্য বর্ণনামূলক বিষয়বস্তু প্রকাশ করা উচিত।
ইংরেজ কবি এবং চিত্রশিল্পীরা তাদের "অনুপ্রেরণা ছাড়া কারিগরি দক্ষতা বিরোধী" মনোভাব থেকে প্রিটোফিলাইট ব্রাদারহুড গঠন করে ১৮৫০ সাল থেকে ভিক্টোরিয়ান ইংল্যান্ডে শিল্পের প্রভাবশালী হয়ে উঠার প্রবণতার বিরোধিতা করেন। তারা শিল্প সমালোচক জন রেসকিন (১৮১৯-১৯০০) দ্বারা প্রভাবিত ছিলেন, যিনি ব্রিটেনের দ্রুত বর্ধমান শিল্পকেন্দ্রগুলিতে শহুরে শ্রমজীবী মানুষের জীবন উন্নত করার ক্ষেত্রে শিল্পের ভূমিকা সম্পর্কে দৃঢ় অনুভূতি ধারণ করতেন। শিল্প সমালোচক ক্লিমেন্ট গ্রিনবার্গ প্রিটোফিলাইট ব্রাদারহুডকে প্রাক-আধুনিকতাবাদী বলে বর্ণনা করেনঃ "সেখানে লোকদের মধ্যে প্রিটোফিলাইট ব্রাদারহুড ছিল প্রাক-আধুনিকবাদী(তাদেরও আগে জার্মান নাজারিনরা ছিল প্রাক-প্রাক-আধুনিকবাদী)। র‍্যাফেলাইটরা মনেটের (১৮৩২-১৮৮৩) পূর্বাভাস দেয়, যার মাধ্যমে আধুনিকতাবাদী চিত্রকলা শুরু হয়। তারা সেই সময়ে প্রচলিত বাস্তববাদী চিত্রকলা যথেষ্ট সত্য নয় বলে মনে করে এর উপর অসন্তুষ্ট ছিলেন। দার্শনিক সেরেন কোয়ের্কেগার্ড (১৮১৩-১৮৫৫) এবং ফ্রেডরিখ নিৎশে (১৮৪৪-১৯০০) যুক্তিবাদের বিরোধিতা করেন। এদের দুজনেরই অস্তিত্ববাদের ধারণার উপর গুরুত্বপূর্ণ প্রভাব ছিল।
যাইহোক, শিল্প বিপ্লব অব্যাহত থাকল। এর প্রভাবশালী উদ্ভাবনের মধ্যে রয়েছে বাষ্পচালিত শিল্পায়ন এবং বিশেষ করে ১৮৩০ এর দশক থেকে ব্রিটেনে রেলওয়ের উন্নয়ন, এবং পরবর্তীতে পদার্থবিজ্ঞান, প্রকৌশল এবং স্থাপত্যের অগ্রগতি এর সাথে যুক্ত হয়। ঊনবিংশ শতাব্দীর একটি প্রকৌশল কৃতিত্ব ছিল ১৮৫১ সালে দ্য গ্রেট এক্সিবিশনের জন্য নির্মিত বিশাল ঢালাই লোহা ও প্লেট গ্লাসের তৈরি প্রদর্শনী হল ক্রিস্টাল প্যালেস। প্যাডিংটন স্টেশন (১৮৫৪) এবং কিং অফ ক্রস স্টেশনসহ (১৮৫২) লন্ডনের প্রধান রেলওয়ে টার্মিনালগুলির নির্মাণে একটি অনুরূপ গ্লাস ও লোহার তৈরি স্মৃতিস্তম্ভ ব্যবহার করা হয়েছিল। এই প্রযুক্তিগত অগ্রগতিগুলো পরবর্তীতে ব্রুকলিন সেতু (১৮৮৩) এবং আইফেল টাওয়ারের (১৮৮২) মত কাঠামো নির্মাণের পথ তৈরি করে। আইফেল টাওয়ার মানুষের তৈরি বস্তুগুলি কত উঁচু হতে পারে তার সব সীমাবদ্ধতাগুলি অতিক্রম করে। প্রকৌশলের এসব কীর্তি ঊনিশ শতকের শহুরে পরিবেশ এবং মানুষের দৈনন্দিন জীবনে মৌলিক পরিবর্তন আনে। ১৮৩৭ সাল থেকে ইলেকট্রিক টেলিগ্রাফের বিকাশ এবং ১৮৩৫ সাল থেকে ব্রিটিশ রেলওয়ে কোম্পানির এবং পরের অর্ধশতাব্দীতে বিশ্বের বাকি অংশে প্রমাণ সময় গ্রহণের ফলে সময় সম্পর্কে মানুষের অভিজ্ঞতারও পরিবর্তন ঘটেছিল।
কিন্তু প্রযুক্তির এই অগ্রগতি অব্যাহত থাকলেও ১৮৭০ এর দশক থেকে, ইতিহাস ও সভ্যতা স্বভাবগতভাবে প্রগতিশীল এবং এই গতি সর্বদা কল্যাণকর এ ধারণা আক্রমণের শিকার হতে থাকে। যুক্তি উত্থাপিত হয় যে শিল্পী এবং সমাজের মূল্যবোধ কেবল ভিন্নই ছিল না, বরং তা সমাজের অগ্রগতিবিরোধী ছিল, এবং অগ্রসর হয়ে বর্তমান প্রক্রিয়ার অংশ হতে পারেনি। দার্শনিক সোফেনহার (১৭৮৮-১৮৬০ খ্রি.) (ইচ্ছাশক্তি এবং প্রতিনিধিত্ব হিসাবে বিশ্ব, ১৮১৯) আশাবাদ সম্পর্কে প্রশ্ন উত্থাপন করে, এবং নিৎশেসহ পরবর্তী চিন্তাবিদদের উপর তার এ ধারণার গুরুত্বপূর্ণ প্রভাব ছিল। সময়ের সবচেয়ে গুরুত্বপূর্ণ চিন্তাবিদদের মধ্যে দুজন ছিলেন প্রাকৃতিক নির্বাচনের আলোকে জীবের উদ্ভবের (১৮৫৯) লেখক জীববিজ্ঞানী চার্লস ডারউইন (১৮০৯-১৮৮২) এবং দাস ক্যাপিটালের (১৮৬৭) লেখক রাজনৈতিক বিজ্ঞানী কার্ল মার্কস (১৮১৮-১৮৮৩)। ডারউইনের প্রাকৃতিক নির্বাচনের মাধ্যমে বিবর্তনের তত্ত্ব ধর্মীয় নিশ্চিততা এবং মানুষের সাতন্ত্র্যের ধারণাকে সীমাবদ্ধ করে দেয়। বিশেষ করে, মানুষও অন্যান্য "নিম্ন প্রাণী"র মত প্রবৃত্তির তাড়নায় তাড়িত হয় এই ধারণা কোনো মাহাত্ম্যবাদী আধ্যাত্মিকতা ধারণা সঙ্গে মেলানো কঠিন। কার্ল মার্কস যুক্তি দেন যে পুঁজিবাদী ব্যবস্থার মধ্যে মৌলিক পরস্পরবিরোধিতা রয়েছে এবং শ্রমিকরা কোনোভাবেই স্বাধীন নয়।
ফ্রান্সে আধুনিকতাবাদের শুরু
আধুনিকতাবাদের সূচনাকাল হিসাবে বিভিন্ন বিষয়ের ঐতিহাসিক ও লেখকগণ ভিন্ন ভিন্ন সময়ের কথা বলেন। উদাহরণস্বরূপ, ইতিহাসবিদ উইলিয়াম এভারডেলের মতে আধুনিকতা ১৮৭০ এর দশকে শুরু হয়েছিল, যখন গণিতবিদ রিচার্ড ডেডেকিন্ডের (১৮৩১-১৯১৬) ডেডেকিন্ড বিভাজন এবং লুডভিগ বোল্টজম্যানের (১৮৪৪-১৯০৬) পরিসংখ্যানগত তাপগতিবিদ্যা রূপক (বা দার্শনিক) অবিচ্ছিন্নতা ভেঙে যেতে শুরু করে। ইভারডেল মনে করেন যে ১৮৮৫-৮৬ সালে সিউরাতের "লা গ্রান্ডে জট দ্বীপে একটি রবিবারের বিকেল" নামের ছবি আঁকায় "বিন্দু" ব্যবহারের মাধ্যমে বিভাগীয়ীকরণের সাথে সাথে চিত্রকলার আধুনিকতা  শুরু হয়েছিল। অন্য দিকে, দৃশ্যশিল্পের সমালোচক ক্লিম্ট গ্রিনবার্গ ইমানুয়েল কান্টকে (১৭২৪-১৮০৪) "প্রথম বাস্তব আধুনিকবাদী" বলে ডাকতেন, যদিও তিনি লিখেছিলেন, "ফ্রান্সে স্থানীয়ভাবে সাহিত্যে বোদলেয়ার, চিত্রকলায় মনেট এবং কথাসাহিত্যে ফ্লোবার্টের সঙ্গে সঙ্গে গত শতাব্দীর মাঝামাঝি সময়ে সুরক্ষিতভাবে আধুনিকবাদ প্রবর্তিত হয়েছে বলা যায় (সঙ্গীত এবং স্থাপত্যে আধুনিকবাদের শুরু কিছুটা পরে এবং স্থানীয়ভাবে নয়)"। কবি বোদলেয়ারের Les Fleurs du mal (শয়তানের ফুল) এবং ফ্লাবার্টের উপন্যাস মাদাম বোওয়ারি উভয়ই ১৮৫৭ সালে প্রকাশিত হয়।
শিল্প এবং চিঠির ক্ষেত্রে ফ্রান্সে দুইটি গুরুত্বপূর্ণ পন্থার উদ্ভব হয়। প্রথমটি হল চিত্রকলায় প্রতিচ্ছায়াবাদ, যা স্টুডিওয়ের ভেতরের বাইরে খোলা জায়গায় ছবি আঁকায় গুরুত্ব দিত। প্রতিচ্ছায়াবাদী ছবিগুলো দেখায় মানুষ বস্তু দেখে না, বরং আলোকেই দেখতে পায়। এর অনুশীলনকারীদের মধ্যে বিভিন্ন উপদল থাকলেও এইটি প্রচুর সমর্থক পায় এবং প্রভাবশালী হয়ে উঠে। প্রাথমিকভাবে সরকারি পৃষ্ঠপোষকতায় হওয়া সে সময়ের সবচেয়ে গুরুত্বপূর্ণ বাণিজ্যিক প্রদর্শনী প্যারিস স্যালন থেকে প্রত্যাখ্যাত হয়ে প্রতিচ্ছায়াবাদীরা ১৮৭০ ও ১৮৮০ এর দশকে বাণিজ্যিক সড়কগুলিতে প্যারিস স্যালনের সময়ের সাথে মিলিয়ে বার্ষিক দলীয় প্রদর্শনী আয়োজন করে। ১৯৬৩ সালের একটি উল্লেখযোগ্য ঘটনা ছিল প্যারিস স্যালন থেকে প্রত্যাখ্যাত সমস্ত ছবি প্রদর্শন করার জন্য সম্রাট তৃতীয় নেপোলিয়নের Salon des Refusés। যদিও বেশিরভাগ ছবিই নিচুমানের শিল্পীদের ভালো ছবি ছিল, মনেটের কাজ প্রচুর মনোযোগ লাভ করে এবং আন্দোলনের বাণিজ্যিকীকরণের দরজা খুলে দেয়। দ্বিতীয় ফরাসি ধারাটি ছিল প্রতীকবাদ, সাহিত্যিক-ঐতিহাসিক চার্লস বোদলেয়ার (১৮২১-৬৭) এবং, আর্থার রিমবোদের (১৮৫৪-৯১) Une Saison en Enfer (নরকে এককাল, ১৮৭৩), পল ভারলেইন (১৮৪৪-৯৬), স্টিফানে মালার্মি (১৮৪২-৯৮), এবং পল ভেলেরি (১৮৭১-১৯৪৫).এর মত পরবর্তী সময়ের কবিরা যার অন্তর্ভুক্ত ছিল। প্রতীকবাদীরা "সরাসরি বর্ণনা এবং স্পষ্ট উপমার চেয়ে অভিভাবন এবং স্মৃতিচারণে জোর দেন", এবং "ভাষার গীতিময় বৈশিষ্ট্যে" বিশেষভাবে আগ্রহী ছিল। বলা হয় ১৮৮১ সালে ফ্রান্সের মন্টমার্ট্রে ব্ল্যাক ক্যাটের উদ্বোধনের মাধ্যমে কাবারেট (ফরাসি সরাইখানা) উদ্ভব হয়, পরবর্তীকালে চলচ্চিত্রের অগ্রদূত একক নাটকসহ নানা শিল্পের জন্মস্থান হিসাবে কাজ করে এবং ফ্রান্সের অবিচ্ছেদ্য শিল্পসংঘ তৈরি করে।
আধুনিকতাবাদের আরেকজন অগ্রদূত ছিলেন ফ্রেডরিখ নিৎশে (১৮৪৪-১৯০০)। তার দর্শনে মনস্তাত্ত্বিক তাড়নাগুলো, বিশেষ করে "ক্ষমতার ইচ্ছা" কেন্দ্রীয় বিষয় ছিল। "নিৎশে প্রায়ই জীবনকে ক্ষমতার ইচ্ছা বা প্রবৃদ্ধি ও স্থায়িত্বের সাথে এক করে দেখেন।" অন্যদিকে, হেনরি বার্গসন (185২-1941) বৈজ্ঞানিক দৃষ্টির ঘড়ি ধরা সময় এবং ব্যক্তিবিশেষের অভিজ্ঞতার আলোকে আপেক্ষিক সময়ের মধ্যে পার্থক্যে জোর দিয়েছেন। সময় এবং চেতনা নিয়ে তার কাজের "বিংশ শতাব্দীর ঔপন্যাসিকদের উপর একটি বড় প্রভাব ছিল," বিশেষত ডরোথি রিচার্ডসন, জেমস জয়েস এবং ভার্জিনিয়া ওলফ (188২-1941) এর মত আধুনিকবাদী চেতনা-প্রবাহ ভিত্তিক ঔপন্যাসিকদের মধ্যে। বার্গেনের দর্শনেরএসবের বাইরেও élan vital বা জীবনশক্তির গুরুত্ব ছিল, যা "সবকিছুর সৃজনশীল বিবর্তন নিয়ে আসে।" বুদ্ধিবৃত্তির গুরুত্ব অস্বীকার না করলেও তার দর্শনও স্বতঃস্ফূর্ততাকে চড়া মূল্য দেয়।
"অপরাধ এবং শাস্তি" ও "খামাররুজ ভাইয়েরা" উপন্যাসের লেখক ফিওদর দস্তয়ভস্কি (১৮২১-৮১), "ঘাসের পাতা" কাব্যগ্রন্থের জন্য ওয়াল্ট হুইটম্যান (১৮১২-২৯) এবং দামেস্ক ট্রিলজি (১৮৯৮-১৯০১), স্বপ্নের নাটক (১৯০২) ও ভৌতিক সোনাতা (১৯০৭) এর মত শেষদিকে লেখা নাটকের জন্য আগস্ট স্ট্রেন্ডবার্গকে আধুনিকতাবাদী সাহিত্যের অগ্রদূত বিবেচনা করা হয়। একটি নারীর পোট্রেট (১৮৮১) এর জন্য হেনরি জেমসকেও গুরুত্বপূর্ণ অগ্রদূত বলা হয়।
বিশ শতকের প্রথম দশকের শুরুর দিকে রোমান্টিকতাবাদ থেকে পাওয়া আদর্শের সংঘর্ষ ও এখনও পর্যন্ত অজানা জ্ঞানকে ব্যাখ্যা করার প্রবণতা ছিল। আধুনিকতাবাদের প্রথম স্রোতে লেখকরা একে বিদ্যমান প্রবণতার একটি প্রসার হিসাবে দেখেন এবং মনে করেন এর মাধ্যমে লেখক ও শিল্পীরা বুর্জোয়া সংস্কৃতিতে সাধারণ মানুষের প্রতিনিধিত্বের অলিখিত চুক্তি ভঙ্গ করেছেন।
প্রথম প্রবর সেন
অজন্তার ষোল নম্বর গুহার শিলালিপিতে তাকে দ্বিজ বা ব্রাহ্মণ হিসেবে উল্লেখ করা হয়েছে। এই লিপি থেকে জানা যায় যে, তার বিশাল অশ্বারোহী বাহিনী ছিল এবং তাকে প্রচণ্ড লড়াই করে ক্ষমতা লাভ করতে হয়েছিল। যদিও পুরাণে তাকে বিদিশার শাসক হিসেবে বর্ণনা করা হয়েছে, তবে ঐতিহাসিকরা তা সত্য বলতে মানেননি। বিন্ধ্যশক্তির পরে তার পুত্র প্রথম প্রবর সেন সিংহাসনলাভ করেন এবং দক্ষিণ ও উত্তর ভারত ধিকার করে তিনি সম্রাট উপাধি গ্রহণ করেন। তিনি নর্মদা নদী পেরিয়ে সিসুক নামক এক রাজার শাসনাধীন পুরিক রাজ্য অধিকার করেন। মনে করা হয়, তিনি দক্ষিণ কোশল, কলিঙ্গ ও অন্ধ্রের বিস্তীর্ণ অঞ্চল নিজ অধিকারে আনেন। প্রথম প্রবর সেন ব্রাহ্মণ্য ধর্মানুলম্বী ছিলেন, যিনি অগ্নিষ্টোম, অপ্তোর্যম, উখথ্য, শোদাসিন, অতিরাত্র, বাজপেয়, বৃহস্পতিসব, সদ্যস্ক্র ও চার বার অশ্বমেধ যজ্ঞ সম্পাদন করেন। তার পুত্র গৌতমীপুত্রের সঙ্গে রাজা ভবনাগের কন্যার বিবাহ হয়, কিন্তু প্রথম প্রবরসেনের মৃত্যুর পূর্বেই গৌতমীপুত্রের মৃত্যু হলে, গৌতমীপুত্রের পুত্র প্রথম রুদ্রসেন পরবর্তী সম্রাট হন, যিনি নন্দীবর্ধনকে রাজধানী করে রাজত্ব করেন। প্রথম প্রবর সেনের অপর পুত্র সর্ব সেন বৎসগুল্ম নামক স্থানে রাজধানী স্থাপন করে পৃথক ভাবে রাজ্য শাসন করেন।
রোমাঁ সাইস
রোমাঁ গেনেম পল সাইস (জন্ম: ২৬ মার্চ ১৯৯০) হলেন মরক্কোর একজন পেশাদার ফুটবলার, যিনি ইংরেজ ক্লাব উলভারহ্যাম্পটন ওয়ান্ডারার্স এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন। এছাড়াও তিনি মাঝে মাঝে একজন মধ্যমাঠের খেলোয়াড় হিসেবেও খেলে থাকেন।
আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
সুইজারল্যান্ডের ভূগোল
thumb|350px|উপগ্রহ থেকে তোলা সুইজারল্যান্ডের ছবি; আল্পস পর্বতমালা, কন্সটান্স হ্রদ ও জেনেভা হ্রদ স্পষ্ট দেখা যাচ্ছে সুইজারল্যান্ড পশ্চিম ইউরোপের মধ্যভাগে অবস্থিত। এর উত্তরে জার্মানি, পূর্বে অস্ট্রিয়া ও লিশটেনষ্টাইন, দক্ষিণে ইতালি এবং পশ্চিমে ফ্রান্স। সুইজারল্যান্ড একটি ক্ষুদ্র পর্বতময় দেশ। এটি কেন্দ্রীয় আল্পস পর্বতমালা এবং উত্তরাঞ্চলীয় প্রাক-আল্পস পর্বতমালার কিয়দংশ নিয়ে গঠিত। এখানে পর্বত, পাহাড়, নদী ও হ্রদের বিচিত্র সমাহার ঘটেছে। দেশটির আয়তন ৪১,২৮৫ বর্গকিলোমিটার এবং এটি উত্তর-দক্ষিণে ২২০ কিলোমিটার এবং পূর্ব-পশ্চিমে ৩৫০ কিলোমিটার দীর্ঘ। দক্ষিণের মাগগিওরে হ্রদের তীরে সমুদ্র সমতল থেকে মাত্র ১৯২ মিটার উঁচুতে রয়েছে পাইন অরণ্যের সারি। অন্যদিকে সেখান থেকে মাত্র ১০০ কিলোমিটার দূরে রয়েছে ৪০০০ মিটারেরও বেশি উঁচু ৪৮টি বরফাবৃত পর্বতশৃঙ্গ। সুইজারল্যান্ডের তিনটি প্রধান ভৌগোলিক অঞ্চলে ভাগ করা যায়---জুরা, সুইজারল্যান্ডীয় মালভূমি এবং আল্পস পর্বতমালা।
কোয়াক্তা
কোয়াক্তা (Kwakta) ভারতের মণিপুর রাজ্যের বিষ্ণুপুর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কোয়াক্তা শহরের জনসংখ্যা হল ৭৯৫৮ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে কোয়াক্তা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
জরিনা বালুচ
জরিনা বালুচ ( زرينه بلوچ) (২৯ ডিসেম্বর ১৯৩৪-২৫ অক্টোবর ২০০৫) ছিলেন একজন পাকিস্তানি লোকসঙ্গীত সঙ্গীতশিল্পী, কণ্ঠশিল্পী এবং সুরকার। এর পাশাপাশি তিনি একজন অভিনেত্রী, রেডিও এবং টিভি শিল্পী, লেখক, রাজনৈতিক কর্মী এবং সমাজকর্মী ছিলেন। এছাড়াও তিনি ৩০ বছরেরও বেশি সময় ধরে শিক্ষকতা করেছেন।
প্রারম্ভিক জীবন এবং পরিবার
তিনি ১৯৩৪ সালের ২৯ ডিসেম্বর পাকিস্তানের সিন্ধুর হায়দ্রাবাদের আল্লাহদাদ চাঁদ গ্রামে জন্মগ্রহণ করেন। তার মা গুলরোজ জালালানি ১৯৪০ সালে জারিনার ছয় বছর বয়সে মারা যান। তিনি মোহাম্মদ জুমানের সাথে একসাথে পড়াশোনা করেন। তিনিও একজন সিন্ধি সঙ্গীতশিল্পী ছিলেন। ১৫ বছর বয়সে, তার পরিবার একটি দূরসম্পর্কের আত্মীয়ের সাথে তার বিয়ের ব্যবস্থা করে। তার দুটি সন্তান ছিল: আখতার বালুচ জিনা (জন্ম ১৯৫২ সালে), এবং আসলাম পারভেজ (জন্ম ১৯৫৭ সালে)। যাইহোক, বালুচ এবং তার স্বামী তার পরবর্তী শিক্ষার বিষয়ে দ্বিমত পোষণ করেন এবং ১৯৫৮ সালে এই জুটি আলাদা হয়ে যায়। বালুচ ১৯৬০ সালে রেডিও হায়দ্রাবাদে যোগ দেন এবং ১৯৬১ সালে তার প্রথম সঙ্গীত পুরস্কার লাভ করেন। এরপর জারিনা সিন্ধি রাজনীতিবিদ রসুল বক্স পালিজোকে বিয়ে করেন, তাদের বিয়ে ১৯৬৪ সালের ২২ সেপ্টেম্বর হায়দ্রাবাদে অনুষ্ঠিত হয় এবং তাদের একটি ছেলে আয়াজ লতিফ পালিজো আছে। ১৯৬৭ সালে তিনি মডেল স্কুল সিন্ধু বিশ্ববিদ্যালয়ের শিক্ষক হন। তিনি ১৯৯৭ সালে অবসর গ্রহণ করেন এবং ২০০৫ সালে লিয়াকত জাতীয় হাসপাতালে মস্তিষ্কের ক্যান্সারে মারা যান।
কারাবাস এবং রাজনৈতিক সক্রিয়তা
১৯৭৯ সালে পাকিস্তানের তৎকালীন প্রেসিডেন্ট জেনারেল জিয়া উল হকের সামরিক আইনের বিরুদ্ধে বিক্ষোভে নেতৃত্ব দেওয়ার জন্য জারিনাকে গ্রেপ্তার করা হয় এবং শুক্কুর এবং করাচি জেলে বন্দী করা হয়। ক্ষমতাসীন শ্রেণীর বিরুদ্ধে এবং লিঙ্গ বৈষম্য, সামন্তবাদ এবং আইয়ুব খান এবং ইয়াহিয়া খানের সামরিক আইনের বিরুদ্ধে তার সংগ্রামের কারণে তিনি সিন্ধি জনগণের জিজি (মা) উপাধি অর্জন করেন। তিনি সিন্ধিয়ানি তাহরিক, উইমেন্স অ্যাকশন ফোরাম, সিন্ধি আদাবি সাঙ্গাত এবং সিন্ধি হরি কমিটির অন্যতম প্রতিষ্ঠাতা ছিলেন। তিনি সিন্ধি, উর্দু, সরাইকি, বেলুচি, ফার্সি, আরবি এবং গুজরাতি ভাষায় পারদর্শী ছিলেন।
আইন সিনিয়া
আইন সিনিয়া ( عين سينيا, আইন সিনিয়া হল ৭০০ জনেরও বেশি লোকের একটি ছোট ফিলিস্তিনি গ্রাম, যা রামাল্লা এবং আল-বিরহ গভর্নরেটের অধীন। এটি রামাল্লার ) উত্তরে এবং জিফনা থেকে প্রায় ১ কিমি উত্তর-পূর্বে  অবস্থিত। এটি জলপাই এবং ডুমুরের বাগানে ঘেরা একটি উপত্যকায় অবস্থিত।
লাদ্রি দি বিচিক্লেত্তে
লাদ্রি দি বিচিক্লেত্তে (Ladri di biciclette) ১৯৪৮ সালে ভিত্তোরিও দে সিকা নির্মিত একটি ইতালীয় নব্যবাস্তবতাবাদী চলচ্চিত্র। লুইজি বার্তোলিনির একই নামের উপন্যাস অবলম্বনে ছবিটির চিত্রনাট্য রচনা করেন সিসারে জাভাত্তিনি। দ্বিতীয় বিশ্বযুদ্ধ পরবর্তী সময়ে রোম শহরে এক দরিদ্র পিতা ও তার পুত্রের চুরি হয়ে যাওয়া সাইকেল অনুসন্ধানের গল্প চিত্রিত হয়েছে এ চলচ্চিত্রে। এতে পিতা চরিত্রে অভিনয় করেছেন লামবের্তো মাজ্জোরানি এবং তার পুত্রের ভূমিকায় অভিনয় করেন এনজো স্তায়োলা।
আইন সিনিয়া
অবস্থান
'আইন সিনিয়া রামাল্লা থেকে 8 কিলোমিটার পূর্বে (আনুমানিক) অবস্থিত। এর সীমান্তে রয়েছে- পূর্বে ইয়াবরুদ এবং আইন ইয়াবরুদ উত্তরে আতারা এবং সিলওয়াদ, এর পশ্চিমে জিফনা এবং বিরজিত, আর দক্ষিণে জিফনা এবং দুরা আল-কার' ।
লাদ্রি দি বিচিক্লেত্তে
চলচ্চিত্রটি ১৯৪৮ সালের ২৪শে নভেম্বর ইতালিতে এবং ১৯৪৯ সালের ১২ই ডিসেম্বর মার্কিন যুক্তরাষ্ট্রে মুক্তি পায়। এটি ইতালীয় নব্যবাস্তবতাবাদী শ্রেষ্ঠকর্ম হিসেবে বিবেচিত। ছবিটি ১৯৫০ সালে একটি একাডেমি সম্মানসূচক পুরস্কার লাভ করে। মুক্তির মাত্র চার বছর পরেই ছবিটি সাইট অ্যান্ড সাউন্ড ম্যাগাজিনের আয়োজিত ভোটে চলচ্চিত্র নির্মাতা ও সমালোচকদের ভোটে সর্বকালের সেরা চলচ্চিত্রের স্বীকৃতি লাভ করে, এবং ৫০ বছর পর একই ভোটে ছবিটি সর্বকালের সেরা চলচ্চিত্রের তালিকায় ষষ্ঠ স্থান অধিকার করে। এটি ব্রিটিশ ফিল্ম ইনস্টিটিউট এর তালিকাভুক্ত সেরা দশ চলচ্চিত্রের একটি যা আপনার ১৪ বছর বয়সের মধ্যে দেখা উচিত বলে বিবেচিত।
আইন সিনিয়া
ইতিহাস
গ্রামের চারপাশে অসংখ্য পাথর কাটা সমাধি পাওয়া গেছে। ক্লারমন্ট-গ্যানিউ বাইবেলের জেশানাহ এবং জোসেফাস ইসানার সঙ্গে আইন সিনিয়ার চিহ্নিত করেছে কিন্তু আধুনিক লেখক খন্দকার এল-বার্ন এর স্থান নির্ধারণ করেছেন। আইন সিনিয়া সাধারণত ক্রুসেডার গ্রাম আইনসিন্স হিসাবে সনাক্ত করা হয়েছে, যা রাজা গডফ্রে কর্তৃক প্রদত্ত ২১টি গ্রামের অন্যতম। এটি হলি সেপুলচারের ক্যাননগুলির জন্য একটি জায়গীরের অনুশাসন চলে।    সিএন জনস, ১৯৩৯ সালে লিখেছিলেন যে, আইনেসিন্স তেল বেইত শেমেশের কাছে অবস্থিত। ক্লদ রেইগনিয়ার কন্ডার এবং হার্বার্ট কিচেনার ১৮৮২ সালে লিখেছিলেন যে, একটি ছোট ক্রুসেডার দুর্গ সেখানে অবস্থিত ছিল বলে মনে হয়, যদিও, পরবর্তী সূত্র দ্বারা এটি যাচাই করা হয়নি।
লাদ্রি দি বিচিক্লেত্তে
কাহিনী সংক্ষেপ
দ্বিতীয় বিশ্বযুদ্ধ-উত্তর রোমের পার্শ্ববর্তী শহর ভাল মেলাইনায় আন্তোনিও রিচ্চি তার স্ত্রী মারিয়া ও পুত্র ব্রুনোর ভরণপোষণের জন্য কাজের সন্ধান করছে। সে বিজ্ঞাপনের পোস্টার লাগানোর কাজ পায়, কিন্তু মারিয়াকে জানায় যে তার এই চাকরিতে যোগ দিতে একটি সাইকেল লাগবে। মারিয়া তাদের বিয়েতে উপহার হিসেবে প্রাপ্ত বিছানার চাদরগুলো বন্ধক রেখে সাইকেল নেয়। মারিয়া সাইকেলের ক্রসবারে বসে ও আন্তোনিও সাইকেল চালিয়ে বাড়ি ফিরে। বাড়ি ফিরার পথে মারিয়া তাকে এক স্থানে সাইকেল থামাতে বলে। আন্তোনিও আবিষ্কার করে এক ভবিষ্যৎ দ্রষ্টা ভবিষ্যদ্বাণী করেছিল সে চাকরি পাবে। মারিয়া তার ভবিষ্যদ্বাণী ফলে যাওয়ার কারণে তাকে টাকা দেয়। আন্তোনিও তাকে তার এই বোকামির জন্য তাচ্ছিল্য করে।
আইন সিনিয়া
অটোমান যুগ
অটোমান সাম্রাজ্যের (১৬-১৯ শতক) ফিলিস্তিনের শাসনের সময়, আইন সিনিয়া জেরুজালেম সানজাকের বনি জেইদের শেখডমে অবস্থিত ছিল। ১৫৫৬ সালে, এটি শেখডমের সবচেয়ে ছোট গ্রাম ছিল, যেখানে দশটি পরিবারের সদস্য ছিল। উসমানীয় আমলের প্রথম দিকের পোটশার্ড পাওয়া গেছে। ১৫৯৬ সালের অটোমান আদমশুমারিতে, আইন সিনিয়া জেরুজালেমের নাহিয়া ("উপজেলা") এর একটি অংশ ছিল, যেটি জেরুজালেম সানজাকের প্রশাসনের অধীনে ছিল। গ্রামের জনসংখ্যা ছিল ১২টি পরিবারের মধ্যে এবং সবাই মুসলিম ছিল। তারা গম, বার্লি, জলপাই, দ্রাক্ষাক্ষেত্র, ফলের গাছ, মাঝে মাঝে রাজস্ব, মৌচাক এবং/অথবা ছাগলের উপর কর প্রদান করেছিল; মোট কর ছিল ৪৩০০ একসি। ১৮৯৬ সালে আইন সিনিয়ার জনসংখ্যা প্রায় ২৩৭ জন বলে অনুমান করা হয়েছিল। ১৯০০ এর দশকের গোড়ার দিকে মোশে শেরেট দুই বছর ধরে তার পরিবারের সাথে গ্রামে থাকতেন। ১৮৩৪ সালের কৃষকদের বিদ্রোহের আগে, আইন সিনিয়া বানি মুরাহ উপজাতির অন্তর্ভুক্ত ছিল। বিদ্রোহের পর ইব্রাহিম পাশা কর্তৃক শেখদের নিয়োগ করা হয়। ১৮৩৮ সালে, বাইবেলের পন্ডিত এডওয়ার্ড রবিনসন গ্রামটিকে দ্রাক্ষাক্ষেত্র এবং ফল-বৃক্ষে ঘেরা দেখতে পান। কূপ থেকে জল দেওয়া সবজির বাগানও ছিল। এটি জেরুজালেমের উত্তরে বেনি মুরাহ জেলায় অবস্থিত মুসলিম গ্রাম হিসেবে আরও উল্লেখ করা হয়। ১৮৭০ সালে, ফরাসি অভিযাত্রী ভিক্টর গুয়েরিন গ্রামটি পরিদর্শন করেন, যেখানে তিনি দুই শতাধিক বাসিন্দা দেখতে পান। সোসিন প্রায় একই বছর (১৮৭০) থেকে একটি সরকারী অটোমান গ্রামের তালিকা থেকে পাওয়া যায় যে, আইন সিনিয়ায় ৫৭টি বাড়ি এবং ২১৮ জন জনসংখ্যা ছিল, যদিও জনসংখ্যার গণনা শুধুমাত্র পুরুষদের অন্তর্ভুক্ত ছিল।  ১৮৮২ সালে, পিইএফ এর পশ্চিম প্যালেস্টাইনের সমীক্ষা আইন সিনিয়াকে একটি ছোট গ্রাম হিসাবে বর্ণনা করে, তবে "নিঃসন্দেহে তা প্রাচীনত্ব"। ২০ শতকের গোড়ার দিকে, আইন সিনিয়া ছিল "ব্যবহারিকভাবে" জেরুজালেমের একজন ধনী আরব স্থানীয়ের সম্পত্তি হিসাবে, যিনি গ্রামটির সুবিধার জন্য আইন সিনিয়ার পাশে একটি গাড়ির রাস্তা তৈরি করতে কর্তৃপক্ষকে প্রভাবিত করেছিলেন। ১৯০৭ সালে জনসংখ্যা ছিল মুসলিম। একই সময়ে এটি উল্লেখ করা হয়েছিল যে, আইন সিনিয়া, এলাকার অন্যান্য আরব গ্রামের মত নয়, জলপাই বা ডুমুর গাছের পরিবর্তে প্রচুর পরিমাণে তুঁত এবং আখরোট গাছ জন্মায়।
লাদ্রি দি বিচিক্লেত্তে
কাহিনী সংক্ষেপ
প্রথম দিন আন্তোনিও পুত্র ব্রুনোকে নিয়ে কাজে যায়। কাজের প্রথম দিনে মইয়ের উপর ওঠে পোস্টার লাগানোর সময় এক যুবক তার সাইকেল চুরি করে পালায়। আন্তোনিও তার পিছে তাড়া করে কিন্তু চোরের এক বন্ধু পথ আটকালে সে তাকে হারিয়ে ফেলে। পুলিশ তাকে জানায় তারা তেমন কিছুই করতে পারবে না এবং জানায় যে চুরিকৃত জিনিসপত্র পিয়াজ্জা ভিত্তোরিও বাজারে বিক্রি হয়ে থাকে। আন্তোনিও তার কয়েকজন বন্ধু ও ব্রুনোকে নিয়ে সেখানে সাইকেলের খুঁজে যায়। একটি সাইকেল আন্তোনিও সাইকেলের মত দেখতে পেয়ে তারা পুলিশ কর্মকর্তাকে তলব করে, কিন্তু সাইকেলের নম্বর মিলে না।
আইন সিনিয়া
ব্রিটিশ ম্যান্ডেট যুগ
ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদমশুমারিতে, জনসংখ্যা ছিল ১১৪ জন মুসলমান, ১৯৩১ সালের আদমশুমারিতে ২৮৮ জন, ৫৯টি বসতিপূর্ণ বাড়ি ছিল। গ্রামের ১৫ জন খ্রিস্টান, বাকিরা মুসলমান। ১৯৪৫ সালের পরিসংখ্যানে আইন সিনিয়ার জনসংখ্যা ছিল ৩৩০ জন বাসিন্দা; ৩১০ জন মুসলিম এবং ২০ জন খ্রিস্টান, এবং মোট ২৭২৪ ডুনাম ভূমি, যার অধিকাংশই আরবদের মালিকানাধীন ছিল। এর গৃহ নির্মাণ এলাকা ২১ ডুনাম নিয়ে গঠিত, যেখানে ২৪০৪ ডুনাম চাষ করা হয়। ১,৮৫৬ ডুনাম বরাদ্দ করা হয় আবাদ ও সেচযোগ্য জমির জন্য এবং ৫৪৮ ডুনাম শস্যের জন্য।
লাদ্রি দি বিচিক্লেত্তে
কাহিনী সংক্ষেপ
পোর্তা পর্তাসে বাজারে আন্তোনিও ও ব্রুনো চোরকে এক বৃদ্ধের সাথে খুঁজে পায়। চোর তাদেরকে এড়িয়ে যায় এবং বৃদ্ধ লোকটি না জানার ভান করে। তারা লোকটিকে একটি গির্জা পর্যন্ত অনুসরণ করে এবং সেখানে সেও তাদের থেকে পালিয়ে যায়। ব্রুনো নিরুৎসাহিত হয়ে পড়লে আন্তোনিও তাকে থাপ্পর দিলে ব্রুনো কাঁদতে শুরু করে। ব্রুনো একটি পুলের উপর বসে থাকে এবং আন্তোনিও বৃদ্ধ লোকটির খুঁজে যায়। হঠাৎ একটি ছেলে পানিতে ডুবে যাচ্ছে এমন হৈ-হুল্লোড় শুনে সে ফিরে আসে এবং ডুবন্ত ছেলেটি ব্রুনো নয় তা দেখে স্বস্তি অনুভব করে। আন্তোনিও একটি রেস্তোরাঁয় দুপুরের খাবারের জন্য নিয়ে যায় এবং সাময়িক সময়ের জন্য দুঃখ ভুলার চেষ্টা করে। কিন্তু তাদের পাশে একটি ধনী পরিবারকে উন্নত খাবার খেতে দেখে আন্তোনিওর পুনরায় তার দুঃখ-দুর্দশা ও তার সাইকেল হারানোর কথা মনে পড়ে।
আইন সিনিয়া
জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধবিগ্রহ চুক্তির পর, আইন সিনিয়া জর্ডানের শাসনের অধীনে আসে। ১৯৬১ সালের জর্ডানের আদমশুমারিতে ৪৩১ জন বাসিন্দা পাওয়া গেছে।
লাদ্রি দি বিচিক্লেত্তে
কাহিনী সংক্ষেপ
হতাশ আন্তোনিও ভবিষ্যৎ দ্রষ্টার কাছে যায়। ভবিষ্যৎ দ্রষ্টা তাকে জানায় সে হয় আজ তার সাইকেল খুঁজে পাবে নয়ত কখনো পাবে না। ভবিষ্যৎ দ্রষ্টার বাড়ি থেকে বের হওয়ার পর তার আর ব্রুনো পুনরায় চোরের সাথে দেখা হয়। আন্তোনিও তাকে একটি পতিতালয়ে খুঁজে পায়, সেখানকার বাসিন্দারা তাদের সেখান থেকে বের করে দেয়। রাস্তায় কথোপকথন ও ধরপাকড়ে আন্তোনিও চোরকে অভিযুক্ত করে বিচার চাইলে জনগণ আন্তোনিওকেই দোষারোপ করে। এই সময় ব্রুনো একজন পুলিশ কর্মকর্তাকে নিয়ে আসে যে চোরের ঘরে তল্লাশি চালিয়ে কিছুই পায় না। পুলিশ আন্তোনিওকে জানায় মামলাটি দুর্বল, তার পক্ষে কোন সাক্ষী নেই এবং প্রতিবেশীরাও চোরের চুরির ঘটনাস্থলে না থাকার ওজর দেখায়। এমতাবস্থায় আন্তোনিও ও ব্রুনো প্রতিবেশীদের বিদ্রুপ ও হুমকির মধ্য থেকে নিরাশ হয়ে সে স্থান ত্যাগ করে।
আইন সিনিয়া
১৯৬৭ সালের পর
১৯৬৭ সালে ছয় দিনের যুদ্ধের পর থেকে, আইন সিনিয়া ইসরায়েলের দখলে রয়েছে ।
লাদ্রি দি বিচিক্লেত্তে
কাহিনী সংক্ষেপ
বাড়ি ফিরার পথে তারা দেখলো ফুটবল স্টেডিয়াম স্তাদিও নাজিওনেল পিএনএফ এ খেলা চলছিল এবং বাইরে সারিবদ্ধ সাইকেল তাদের মালিকের জন্য অপেক্ষমাণ রয়েছে। আন্তোনিও একটি দরজার কাছে সারি থেকে বিচ্ছিন্ন একটি সাইকেল দেখলো। সে কতক্ষণ বিক্ষিপ্ত পদচারণার পর মাথার টুপি নিয়ে হাতে ব্রুনোর পাশে বসল। খেলা শেষ হলে সকলেই তাদের সাইকেল নিয়ে পথে নামল। সে পুনরায় পদচারণা শুরু করল। তারপর ব্রুনোকে কিছু পয়সা দিয়ে বলল কোন গাড়ি ধরে নিকটস্ত কোন স্টপে নেমে তার জন্য অপেক্ষা করতে।
আইন সিনিয়া
১৯৬৭ সালের পর
১৯৯৫ সালের চুক্তির পর, গ্রামের ২৫৭৮ ডুনম জমি এলাকা বি জমি হিসাবে সংজ্ঞায়িত করা হয়েছে, বাকি ৬১৮ ডুনম এলাকা সি হিসাবে সংজ্ঞায়িত করা হয়েছে। বেশিরভাগ জনসংখ্যা যুদ্ধের সময় পালিয়ে যায় এবং শুধুমাত্র ১৯৮২ সালের মধ্যে জনসংখ্যা মোটামুটি ১৯৪৫, ৩৩৩-এ পৌঁছেছিল। এটি ১৯৮৭ সালে ৪৮২-এ উন্নীত হয়, এবং তারপর এক দশক পরে প্যালেস্টাইন সেন্ট্রাল ব্যুরো অফ স্ট্যাটিস্টিকস (পিসিবিএস) দ্বারা পরিচালিত আদমশুমারিতে ৫৩৩ জন হয়। আইন সিনিয়ায় বৃদ্ধির প্রধান কারণ, যা ১৯৬৭ সালের যুদ্ধের পরে প্রায় শূন্য ছিল, ফিলিস্তিনি উদ্বাস্তুদের আগমন ছিল, যারা ১৯৯৭ সালের মধ্যে জনসংখ্যার অর্ধেকের বেশি (৫২.৩%) হয়েছিল। পিসিবিএস মতে, আইন সিনিয়ায় ২০০৪ সালে ৭০২ জন জনসংখ্যা ছিল, যা ২০০৬ সালে বছরের মধ্যে ৭৫৩ জনে পর্যন্ত বৃদ্ধি পায়। ২০০৭ সালে পিসিবিএস আদমশুমারিতে, শহরে ৭১১ জন লোক বাস করত। 'আইন সিনিয়ার বাসিন্দারা বেশ কয়েকটি পরিবারের মধ্যে সীমাবদ্ধ, প্রধানত ঘনিমা, আবু আল-শেখ, সামহান, মাআল্লা, খাতের, আবু আল হাজ, দার আলী, বাজরুক, মুসা এবং আল হাল্লাক পরিবার ('আইন সিনিয়া গ্রাম পরিষদ, ২০১১)।
লাদ্রি দি বিচিক্লেত্তে
কাহিনী সংক্ষেপ
আন্তোনিও সারি থেকে বিচ্ছিন্ন সাইকেলটির দিকে সাহস নিয়ে এগিয়ে যায় এবং তাতে দ্রুত চড়ে বসে। সেই মুহূর্তেই গাড়ি ধরতে না পাওয়া ব্রুনো হৈ-হুল্লোড় শুনতে পায় এবং দেখতে পায় তার বাবাকে চারদিকে অনেক মানুষ ঘিরে ধরে আছে, সাইকেল থেকে নামিয়ে থাপ্পড় ও অপমান করছে এবং তার মাথার টুপি মাটিতে পড়ে আছে। যখন আন্তোনিওকে পুলিশ থানার দিকে নিয়ে যাওয়া হচ্ছিল, সাইকেলের মালিক দেখতে পায় ব্রুনো মাটি থেকে আন্তোনিওর মাথার টুপি তুলছে। দয়া পরবেশ হয়ে সে অন্যদের আন্তোনিওকে ছেড়ে দিতে বলে।
আন্তোনিও ও ব্রুনো ভীড়ের মধ্যে ধীরে ধীরে হেঁটে যায়। ব্রুনো তার বাবার হাতে তার মাথার টুপি দেয়, ক্রন্দনরত আন্তোনিও হতবুদ্ধি হয়ে সামনে এগিয়ে যায়। একটি ট্রাক তার নিকট দিয়ে যাওয়ার সময় তার কাঁধে লেগে ব্যাথা পেলেও সে সামনের দিকে যেতে থাকে। তারা অল্প সময়ের জন্য একে অপরের দিকে তাকায়। আন্তোনিও তার কান্নাকে দমন করে, ব্রুনো তার হাত ধরে হাটতে থাকে এবং তারা ভীড়ের মধ্যে হারিয়ে যায়।
কুশীলব
থাম্ব|300px|ডান| সবকিছু হারিয়ে গেল
চিত্রনাট্য উন্নয়ন
লাদ্রি দি বিচিক্লেত্তে ছবিটি ইতালীয় নব্যবাস্তবতাবাদ বিষয়ক শ্রেষ্ঠকর্ম হিসেবে বিবেচিত। নব্যবাস্তববাদ আন্দোলন শুরু হয় ১৯৪৫ সালে রোবার্তো রোসেলিনির রোমা, চিত্তা আপের্তা দিয়ে, যা চলচ্চিত্রে বাস্তববাদের এক অভিনব মাত্রা যোগ করে। দে সিকা এই ছবির কাজে হাত দেওয়ার অল্প কিছুদিন পূর্বে বিতর্কিত শুশশা (১৯৪৬) চলচ্চিত্র নির্মাণ করে। তিনি বড় কোন স্টুডিও থেকে এই চলচ্চিত্রের জন্য আর্থিক সাহায্য পান নি। ফলে তিনি নিজেই তার বন্ধুদের কাছ থেকে এই চলচ্চিত্রের জন্য তহবিল সংগ্রহ করেন। যুদ্ধ-পরবর্তী সময়ে ইতালির দারিদ্র ও বেকারত্ব তুলে ধরতে চান তিনি। কবি ও চিত্রকর লুইজি বার্তোলিনির সেই সময়ের স্বল্প পরিচিত উপন্যাসের শিরোনাম ও কয়েকটি কাহিনীচিত্র অবলম্বনে তিনি এবং সিসারে জাভাত্তিনি ও অন্যান্যরা মিলে চলচ্চিত্রের গল্প ও চিত্রনাট্য রচনা করেন।
"প্রাত্যহিক জীবনে নাটকীয়তার উন্মোচন, দৈনিক সংবাদে বিস্ময়। -আব্বিয়ামো দোমান্দাতো আ দে সিকা পেরকে ফা উন ফিল্ম দাল লাদ্রো দি বিচিক্লেত্তে (আমরা দে সিকাকে প্রশ্ন করেছিলাম কেন তিনি 'সাইকেল চোরের' উপর চলচ্চিত্র বানাচ্ছেন) এ ভিত্তোরিও দে সিকা – লা ফিয়েরা লেত্তেরারিয়া, ৬/২/৪৮"
অভিনয়শিল্পী নির্বাচন
কুশীলবদের মধ্যে কেউই প্রশিক্ষিত অভিনয়শিল্পী ছিলেন না, যেমন - লামবের্তো মাজ্জোরানি ছিলেন একজন ফ্যাক্টরি শ্রমিক। কয়েকজন অভিনয়শিল্পীর ভূমিকা তাদের বাস্তব জীবনের সাথে মিল থাকায় তা চলচ্চিত্রে বাস্তববাদ যোগ করে। মাজ্জোরানি তার পুত্রকে চলচ্চিত্রের অডিশনের জন্য নিয়ে আসলে দে সিকা তাকে এই চলচ্চিত্রের কেন্দ্রীয় চরিত্রের জন্য নির্বাচন করেন। পরে দে সিকা রাস্তায় বাবার ফুল বিক্রির কাজে সাহায্যের পাশাপাশি চলচ্চিত্রের নির্মাণ দেখতে আসা ৮ বছর বয়সী এনজো স্তায়োলাকে ব্রুনো চরিত্রের জন্য নির্বাচন করেন।
চিত্রগ্রহণ
নব্যবাস্তবতাবাদের আলোকে দে সিকা শুধুমাত্র লোকেশনেই চিত্রগ্রহণ করেন এবং কোন স্টুডিও সেট ব্যবহার করেন নি। চলচ্চিত্রের শেষ দৃশ্যে যেখানে আন্তোনিও ও ব্রুনো ক্যামেরা কাছ থেকে দূরে চলে যাচ্ছিল তা ছিল চার্লি চ্যাপলিনের চলচ্চিত্রের প্রতি শ্রদ্ধা জানানো। চ্যাপলিন ছিলেন দে সিকার প্রিয় চলচ্চিত্র নির্মাতা।
সমালোচকদের প্রতিক্রিয়া
লাদ্রি দি বিচিক্লেত্তে ইতালিতে মুক্তি পাওয়ার পর চলচ্চিত্রটি ইতালীয়দের নেতিবাচকভাবে দেখানোর জন্য বৈরিতার মুখোমুখি হয়। ইতালীয় সমালোচক গুইদো আরিস্তার্কো ছবিটির প্রশংসা করেন, কিন্তু তার অভিযোগ ছিল যে ছবিটি "অতি আবেগপ্রবণতা কিছু ক্ষেত্রে শৈল্পিক আবেগকে ছাপিয়ে গেছে।" সমসাময়িক ইতালীয় নব্যবাস্তববাদী চলচ্চিত্র পরিচালক লুকিনো ভিসকোন্তি চলচ্চিত্রটির সমালোচনা করে বলেন, লাম্বের্তো মাজ্জিওরানির সংলাপ একজন পেশাদারী অভিনেতাকে দিয়ে ডাবিং করানোটা একটা ভুল ছিল। যে উপন্যাস থেকে অনুপ্রাণিত হয়ে দে সিকা চলচ্চিত্র নির্মাণ করেন সে বইয়ের লেখক লুইজি বার্তোলিনি চলচ্চিত্রটির ব্যাপারে উচ্চমাত্রার সমালোচনা করেন এবং বলেন বইটির যে রকম ভাবগাম্ভীর্য ছিল তা ছবিতে সম্পূর্ণ প্রকাশ পায় নি, কারণ তার উপন্যাসের প্রধান চরিত্র ছিল মধ্যবিত্ত শ্রেণির বুদ্ধিজীবী এবং তার মূলভাব ছিল নৈরাজ্যপূর্ণ সমাজতন্ত্রের মুখে সভ্য সমাজের পতন।
চলচ্চিত্রটি দেশের বাইরে মুক্তির পর ব্যাপক সাড়া ফেলে এবং উচ্চ প্রশংসিত হয়। চলচ্চিত্র পর্যালোচনাভিত্তিক ওয়েবসাইট রটেন টম্যাটোস-এ ৫৪ জন সমালোচকের পর্যালোচনার ভিত্তিতে ৯.১/১০ গড়ে ছবিটির রেটিং স্কোর ৯৮%। ওয়েবসাইটির পরিসংখ্যানে বলা হয়েছে, "ইতালীয় নববাস্তববাদের একটি আদর্শ চলচ্চিত্র বাইসাইকেল থিবস এর উজ্জ্বল অভিনয় এবং আবেগের মধ্য দিয়ে উন্নতি লাভ করেছে।"
দ্য নিউ ইয়র্ক টাইমস-এর সমালোচক বসলি ক্রোথার তার পর্যালোচনায় চলচ্চিত্রটি এবং এর বার্তার প্রশংসা করেন। তিনি লিখেন, "ভিত্তোরিও দে সিকার আধুনিক নাগরিক জীবনের দুঃখপূর্ণ নাট্যধর্মী চলচ্চিত্র দ্য বাইসাইকেল থিফ দিয়ে ইতালীয়রা পুনরায় আমাদের একটি মেধাদীপ্ত এবং বিধ্বস্ত চলচ্চিত্র দিয়েছে।" তিনি ছবিটিকে "হতাশার হৃদয়-বিদারক চিত্র" বলে উল্লেখ করেন এবং বলেন, এটি "এখানে [ওয়ার্ল্ড থিয়েটার] তার পরম জয়জয়কারের সমস্ত পূর্বাভাস দিচ্ছে।" সিনেমা দাউজোর্দ-এ পিয়ের লেপ্রোহন লিখেন, "ছবিতে শুরুতে যে চরিত্রে দেখানো হয়েছে তা নয় বরং এর চূড়ান্ত সময়ে যা দেখানো হয়েছে সামাজিক স্তরে তা কখনোই এড়িয়ে যাওয়া যাবে না। রিচ্চি যে পরিস্থিতির স্বীকার ও সংকোচিত মানুষ, যিনি তার আত্মবিশ্বাস হারিয়ে ফেলেছেন, তা বুঝতে হলে শুধু তার চেহারা, তার উদ্দেশ্যবিহীন চলাফেরা, তার দ্বিধাগ্রস্ত বা ভীতিজনক মনোভাবের দিকে নজর দিতে হবে।" লত্তে এইজনার এটিকে দ্বিতীয় বিশ্বযুদ্ধের পরবর্তী শ্রেষ্ঠ ইতালীয় চলচ্চিত্র বলে উল্লেখ করেন এবং রবার্ট উইনিংটন এটিকে "ব্রিটিশ চলচ্চিত্রে কোন বিদেশি চলচ্চিত্রের সবচেয়ে সফল অন্তর্ভুক্তি" বলে উল্লেখ করেন।
১৯৯০ এর দশকে চলচ্চিত্রটি পুনরায় মুক্তি পেলে সান ফ্রান্সিসকো ক্রনিকল-এর চলচ্চিত্র সমালোচক বব গ্রাহাম ছবিটির ইতিবাচক সমালোচনা করেন এবং লিখেন, "অপেশাদার অভিনয়শিল্পীগণ বিভিন্ন ভূমিকায় অভিনয় করেছেন, পিতার ভূমিকায় লামবের্তো মাজ্জোরানি এবং পুত্রের ভূমিকায় এনজো স্তায়োলা, যাকে কখনো কখনো ক্ষুদ্র প্রাপ্তবয়স্ক ব্যক্তি হিসেবে দেখা গেছে। তারা দে সিকার যুদ্ধোত্তর ইতালি অবিচ্ছিন্ন দৃষ্টিভঙ্গিকে পূর্ণ মর্যাদা দিয়েছে। জীবনের চাকা পরিবর্তিত হয় এবং মানুষকে চূর্ণ-বিচূর্ণ করে নিচে নিয়ে যায়; সকালে যে উপরে থাকে রাতের মধ্যে সে নিচে চলে যায়। দে সিকার এই চলচ্চিত্রকে এই গল্পকে এর বাইরে অন্য কোন রূপে চিন্তা করা অসম্ভব।" শিকাগো সান-টাইমস-এর সমালোচক রজার ইবার্ট চলচ্চিত্রটিকে ৪-এ ৪ রেটিং দিয়েছেন এবং বলেন, "দ্য বাইসাইকেল থিফ দাপ্তরিক শ্রেষ্ঠকর্ম হিসেবে এতটা সু-প্রোথিত যে অনেক বছর পর পুনরায় এটা দেখলে অল্পই চমকে যাবেন এবং বুঝতে পারবেন যে তা এখনো সজীব এবং এর শক্তি এবং সতেজতা রয়েছে।" দ্য গার্ডিয়ান-এর সমালোচক পিটার ব্র্যাডশ ছবিটিকে ৫-এ ৫ দিয়েছেন এবং বলেন, "নব্যবাস্তববাদ ভিত্তোরিও দে সিকার ধ্রুপদী বাইসাইকেল থিবস ছবিটি বাস্তবতাকেও ছাপিয়ে গিয়েছে।" তিনি ছবিটি সম্পর্কে আরও বলেন, এটি "মেধাদীপ্ত ও কৌশলবর্জিত শিল্পের বাস্তব কর্ম।"
অনুপ্রেরণা
চলচ্চিত্রটি বেশ কয়েকজন চলচ্চিত্র পরিচালকদের প্রভাবিত করেছে। তাদের মধ্যে উল্লেখযোগ্য হলেন ইরানীয় নিউ ওয়েব পরিচালক জাফর পানাহী এবং দারিয়ুশ মেহরজুই। এই চলচ্চিত্রটিকে তাদের প্রেরণা বলে দাবী করেন এমন অন্যান্য পরিচালকদের মধ্যে রয়েছেন বাঙালি পরিচালক সত্যজিৎ রায় ও বিমল রায়, ইংরেজ পরিচালক কেন লোক, ইতালীয় বংশোদ্ভূত অস্ট্রেলীয় পরিচালক জিওর্জিও মাঞ্জিয়ামেলে, ভারতীয় পরিচালক অনুরাগ কশ্যপ, বালু মহেন্দ্র, বাসু চ্যাটার্জী এবং ইসাও তাকাহাতা।
১৯৭৮ সালের জামাইকান চলচ্চিত্র রকার্স ছবির কিছু অংশ এই ছবি থেকে অনুপ্রাণিত হয়েছে। এই চলচ্চিত্রটিকে ১৯৮৫ সালের টিম বার্টন পরিচালিত কাল্ট ক্লাসিক পি-উইস বিগ অ্যাডভেঞ্চার চলচ্চিত্রের উৎস সূত্র হিসেবে ব্যবহার করা হয়েছে, যেখানে পি-উই হারমান তার চুরি হওয়া সাইকেল সারা দেশব্যাপী খুঁজে বেড়িয়েছেন। ইতালীয় পরিচালক মরিজিও নিকেত্তির ১৯৮৯ সালে মুক্তিপ্রাপ্ত লাদ্রি দি সাপোনেত্তে ছবিটির নাম এই ছবির নাম থেকে অনুপ্রাণিত এবং এই ছবিটিকে ব্যঙ্গ করেছে।
২০১৪ ভেনিস চলচ্চিত্র উৎসবে স্বর্ণ ভল্লুক প্রাপ্ত সুইডিশ ব্ল্যাক-কমেডিধর্মী এন দুভা সাত পা এন গ্রেন ওখ ফুন্দেরাদে পা তিলভারন ছবির পরিচালক রয় অ্যান্ডারসন বলেন তার ছবিটি লাদ্রি দি বিচিক্লেত্তে থেকে অনুপ্রাণিত। নেটফ্লিক্সের ধারাবাহিক মাস্টার অব নান এর দ্বিতীয় মৌসুমের প্রথম পর্বটি (২০১৭) এই চলচ্চিত্রের প্রতি শ্রদ্ধা প্রদর্শন। পর্বের শুরুতে দেখা যায় ছবিটির ডিভিডি ডেভের ডিভিডি স্ট্যান্ডের সবার উপরে অবস্থান করছে এবং এই ছবির সাইকেল চোরকে তাড়া করার মত ডেভও ইতালির এক শহরে তার মুঠোফোন চোরকে তাড়া করছে।
ঈশানগোপালপুর গণহত্যা
প্রেক্ষাপট
১৯৭১ সালের ২৫ মার্চ পাকিস্তান সেনাবাহিনী পূর্ব পাকিস্তানে অপারেশন সার্চলাইট শুরু করে। তারা মূলত পূর্ব পাকিস্তানের হিন্দু সম্প্রদায়কে নিশ্চিহ্ন করে দেওয়ার লক্ষ্য নেয়। কয়েক সপ্তাহ পর, তারা ফরিদপুর জেলায় প্রবেশ করে এবং সেনাছাউনি স্থাপন করে। এর মধ্যেই স্থানীয় গ্রামবাসীরা পলায়ন করতে থাকে। ফরিদপুরের প্রায় ৬০ জন বাঙালি হিন্দু শহর থেকে ছয়-সাত কিলোমিটার দূরে ঈশানগোপালপুরে আশ্রয় নেয়। গ্রামে প্রয়াত হিন্দু জমিদার ঈশানশঙ্কর সরকারের বাড়ি ছিল। তার নাতি লক্ষ্মণ সেন সেই সময় বাড়িতে অবস্থান করছিলেন। ২১ এপ্রিল তারিখে ন্যাপ নেতা চিত্তরঞ্জন ঘোষ, তার বড় ভাই জগদীশচন্দ্র ঘোষ ও হিন্দু সম্প্রদায়ের অন্যান্য প্রভাবশালী ব্যক্তি তার বাড়িতে আশ্রয় নেন। তাদের মধ্যে কেউ কেউ পাকিস্তানিদের বিরুদ্ধে লড়াই করার জন্য প্রশিক্ষণ গ্রহণ শুরু করেছিলেন।
হত্যাকাণ্ড
২রা মে স্থানীয় সহযোগীদের সহায়তায় পাকিস্তানি বাহিনী গ্রামের দিকে চলে আসে। তারা লক্ষ্মী দাসের হাট নামক স্থানে তাদের যান থামিয়ে ঈশানশঙ্করের বাড়ির দিকে অগ্রসর হয়। গ্রামবাসীরা পলায়নে উদ্যত হলে সেনাবাহিনী তাদের ওপর গুলি চালায়। বাড়ির বাসিন্দাদের ২৯ জনকে আটক করে স্থানীয় ছোট একটি জলাধারের নিকট নিয়ে যাওয়া হয়। ধৃতদের প্রহার ও বেয়নেট দিয়ে অত্যাচার করার পর পুরুষ সদস্যদের স্ত্রী ও সন্তানের সামনে গুলি করে হত্যা করা হয়। স্থানটি ত্যাগের পূর্বে পাকিস্তান সেনাবাহিনী উর্দুতে হুমকি দেয় যে কোনো মুক্তিযোদ্ধা কিংবা হিন্দুদের ছেড়ে দেওয়া হবে না। কেবল একজন ব্যক্তি বুলেটের ক্ষত নিয়ে বেঁঁচে যায়। মৃতদেহগুলোকে পুকুরের পাশে সমাধিস্থ করা হয়।
ফলাফল
বাংলাদেশের স্বাধীনতার পর বধ্যভূমিটি আগের মতোই পরিত্যক্ত হয়ে থাকে। ২০১০ সালে গণহত্যার শিকার ব্যক্তিদের স্বজনেরা গণহত্যার স্থানে একটি স্মৃতিস্তম্ভ নির্মাণ করে। ২রা মে তারিখে নিহত ব্যক্তিদের স্মরণ করা হয় এবং তাদের বিদেহী আত্মার কল্যাণের জন্য গীতা পাঠ করা হয়।
নিংথুখং
নিংথুখং (Ningthoukhong) ভারতের মণিপুর রাজ্যের বিষ্ণুপুর জেলার একটি নগর পঞ্চায়েত-শাসিত শহর।
জনসংখ্যার উপাত্ত
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে নিংথুখং এর সাক্ষরতার হার বেশি।
এম. এ. গাফফার
মোহাম্মদ আবদুল গাফফার (১৯১০-১৯৬৬), যিনি আবদুল গাফফার নামেও পরিচিত, ছিলেন বার্মার আরাকানের (বর্তমানে রাখাইন রাজ্য, মিয়ানমার) একজন রাজনীতিবিদ। তিনি ১৯৪৭ সালে বুথিডং থেকে ব্রিটিশ বার্মার আইনসভায় নির্বাচিত হন। ১৯৪৮ সালে বার্মার স্বাধীনতার পর বার্মার রাষ্ট্রপতি সাও শো থাইক ১৯৪৯ সালে আরাকানের তদন্ত কমিশনের সাত সদস্যের একজন হিসাবে গাফফারকে নিযুক্ত করেন। গাফফার ১৯৫২ সালে আকিয়াব পশ্চিম নির্বাচনী এলাকা থেকে জাতীয়তা চেম্বারে নির্বাচিত হন। তিনি ১৯৫৬ সালে মংডু থেকে নির্বাচিত হন। তিনি প্রধানমন্ত্রী ইউ নু সরকারের স্বাস্থ্য মন্ত্রণালয়ের সংসদীয় সচিব হিসেবেও দায়িত্ব পালন করেছেন।
গাফফার বার্মার সবচেয়ে বেশি শতাংশ ভারতীয় আরাকানের রোহিঙ্গা সম্প্রদায়ের সদস্য ছিলেন। ১৯৪৯ সালে গাফফার আঞ্চলিক স্বায়ত্তশাসন তদন্ত কমিশনের কাছে একটি স্মারকলিপি পেশ করেন যাতে আরাকানি ভারতীয়দের এই অঞ্চলের স্থানীয় ভারতীয় নাম রোহাং ও রোহান-এর উপর ভিত্তি করে "রোহিঙ্গা" হিসেবে বর্ণনা করা হয।
প্রারম্ভিক জীবন
গাফফার ১৯১০ সালে ব্রিটিশ ভারতের বার্মা প্রদেশের আরাকান বিভাগের বুথিডংয়ের রোয়ানিনোটাং গ্রামে জন্মগ্রহণ করেন। তার পিতার নাম ছিল উল্লাহ মিয়া। গাফফার বেঙ্গল প্রেসিডেন্সির চট্টগ্রাম সিনিয়র মাদ্রাসায় যোগদান করেন, যেখান থেকে তিনি ১৯২৪ সালে নিজের মাধ্যমিক বিদ্যালয়ের পড়াশোনা শেষ করেন। তিনি ১৯৩০ সালে ঢাকা বিশ্ববিদ্যালয় থেকে স্নাতক ডিগ্রি ও ১৯৩৩ সালে আলিগড় মুসলিম বিশ্ববিদ্যালয় থেকে শিক্ষায় স্নাতক ডিগ্রি অর্জন করেন। তিনি ১৯৩১ থেকে ১৯৪২ সাল পর্যন্ত আকিয়াবে জেলা বিদ্যালয় পরিদর্শক (ডিআইএস) ও ১৯৪৪ থেকে ১৯৪৫ সাল পর্যন্ত বুথিডংয়ের একজন শহরাঞ্চল কর্মকর্তা (টিও) হিসাবে দায়িত্ব পালন করেন।
রাজনৈতিক পেশা
১৯৪৭ সালের বর্মী সাধারণ নির্বাচনের সময় গাফফার বুথিডং নির্বাচনী এলাকার প্রতিনিধি হিসেবে বর্মী গণপরিষদে নির্বাচিত হন। ১৯৪৮ সালের ৪ জানুয়ারীতে তিনি বার্মা ইউনিয়নের একজন বিধায়ক হিসাবে শপথ গ্রহণ করেন। বার্মার প্রথম রাষ্ট্রপতি ১৯৪৯ সালে আরাকানের তদন্ত কমিশনের সাত সদস্যের একজন হিসেবে গাফফারকে নিযুক্ত করেন। বর্মী সাধারণ নির্বাচনের সময় তিনি আকিয়াব পশ্চিমের প্রতিনিধি হিসেবে জাতীয়তা চেম্বার নামক বর্মী উচ্চকক্ষে নির্বাচিত হন। ১৯৫৬ সালের বর্মী সাধারণ নির্বাচনের সময় তিনি মংডু ও বুথিডংয়ের প্রতিনিধি হিসেবে চেম্বারে নির্বাচিত হন। বার্মার প্রথম প্রধানমন্ত্রী স্বাস্থ্য মন্ত্রণালয়ের তত্ত্বাবধানের জন্য গাফফারকে সংসদীয় সচিব হিসেবে নিয়োগ দেন।
আপিল স্মারকলিপি
১৯৪৮ সালের ২০ নভেম্বরে গাফফার বার্মা ইউনিয়ন সরকারের প্রধান সচিবের কাছে একটি আপিলের স্মারক পেশ করেন যেখানে রোহিঙ্গা নামে আরাকানি ভারতীয়দের বার্মার "সরকারি জাতি" (জাতিগত গোষ্ঠী) হিসাবে স্বীকৃতি দেওয়ার জন্য অনুরোধ করা হয়। স্মারকলিপিটি ১৯৫১ সালের আগস্ট বার্মার একটি ইংরেজি সংবাদপত্র গার্ডিয়ান ডেইলিতে প্রকাশিত হয়। "আমরা রোহিঙ্গারা আরাকানের একটা জাতি। আমরা গণ্য করি যে রোহিঙ্গা ও আরাকানিরা আরাকানের দুটি প্রধান জাতি। আমরা প্রায় ৯ লাখের একটি জাতি, যা একটি জাতির জনসংখ্যার জন্য যথেষ্ট; এবং বড় ব্যাপার হলো একটি জাতির সংজ্ঞা অনুযায়ী আমরা একটি জাতি, আমাদের নিজস্ব স্বাতন্ত্র্যসূচক সংস্কৃতি ও সভ্যতা, ভাষা ও সাহিত্য, শিল্প ও স্থাপত্য, নাম ও নামকরণ, মূল্যবোধ ও সুসমতা, আইন ও নৈতিক বিধি, প্রথা ও বর্ষপঞ্জি, ইতিহাস ও ঐতিহ্য, যোগ্যতা ও উচ্চাকাঙ্ক্ষা; সংক্ষেপে, জীবন ও জীবনের প্রতি আমাদের স্বতন্ত্র দৃষ্টিভঙ্গি রয়েছে। আন্তর্জাতিক আইনের সকল নিয়ম অনুসারে রোহিঙ্গারা আরাকানের একটি জাতি।"
রাজনৈতিক উত্তরাধিকার
গাফফার তার সম্প্রদায়ের সাংবিধানিক স্বীকৃতির আহ্বান ও ১৯৫০-এর দশকে রোহিঙ্গাদের রাজনৈতিক অংশগ্রহণ বৃদ্ধি সত্ত্বেও; ১৯৬২ সালের বর্মী অভ্যুত্থানের পর আরাকানে ভারতীয় সংখ্যালঘুরা বৈষম্যের সম্মুখীন হয়। ১৯৮২ সালের বর্মী জাতীয়তা আইন রোহিঙ্গাদেরকে বার্মার "জাতীয় জাতি" হিসাবে স্বীকৃতি দিতে ব্যর্থ হয়ে সম্প্রদায়টিকে রাষ্ট্রহীন করে তোলে। মিয়ানমারে রোহিঙ্গাদের রাষ্ট্রীয় শিক্ষা, সরকারি চাকরি ও চলাফেরার স্বাধীনতা থেকে সীমাবদ্ধ করা হয়েছে, শর্তগুলোকে বর্ণবৈষম্যের মতো বলে বর্ণনা করা হয়েছে।
লিয়াম স্কট
লিয়াম স্কট (জন্ম ১২ ডিসেম্বর ২০০০) একজন অস্ট্রেলিয়ান ক্রিকেটার। ২৯ নভেম্বর ২০১৯ সালে, অনুষ্ঠিত ২০১৯-২০ শেফিল্ড শিল্ড মৌসুমে দক্ষিণ অস্ট্রেলিয়ার হয়ে প্রথম-শ্রেণীর ক্রিকেটে অভিষেক করেন। ২০১৯ সালের ডিসেম্বরে, তাকে অনুষ্ঠিত ২০২০ অনূর্ধ্ব-১৯ ক্রিকেট বিশ্বকাপের জন্য অস্ট্রেলিয়ার দলে অন্তর্ভুক্ত করা হয়েছিল। ২০ ডিসেম্বর ২০২০ সালে, ২০২০-২১ বিগ ব্যাশ লিগের মৌসুমে অ্যাডিলেড স্ট্রাইকার্সের হয়ে টি-টোয়েন্টিতে আত্মপ্রকাশ করেন। আবার, ১৫ ফেব্রুয়ারী ২০২২ সালে, অনুষ্ঠিত ২০২১-২২ মার্শ ওয়ান-ডে কাপে দক্ষিণ অস্ট্রেলিয়ার হয়ে লিস্ট এ ক্রিকেটে অভিষেক ঘটে।
কুমারী কমলা
কুমারী কমলা (জন্ম ১৬ জুন ১৯৩৪) একজন ভারতীয় নৃত্যশিল্পী এবং অভিনেত্রী (তিনি কমলা লক্ষ্মণ নামেও পরিচিত)। প্রাথমিকভাবে তিনি শিশু নৃত্যশিল্পী হিসাবে কাজ করা শুরু করেন, কমলা তার পুরো ক্যারিয়ার জুড়ে প্রায় ১০০ টি তামিল, হিন্দি, তেলুগু এবং কান্নাডা চলচ্চিত্রে অভিনয় করেছেন। ১৯৭০ এর দশকে তিনি বাজুভুর শৈলীর নৃত্যের একজন শিক্ষক হয়েছিলেন, এই নৃত্যে তিনি বিশেষীভাবে পারদর্শী ছিলেন।
প্রাথমিক জীবন ও কর্মজীবন
তিনি ভারতের মায়ুরামের একটি ব্রাহ্মণ পরিবারে জন্মগ্রহণ করেন। তার বোন রাধা ও বাসন্তীও নৃত্যশিল্পী ছিলেন। খুব অল্প বয়সেই কমলা বোম্বাইয়ের লাছু মহারাজের কাছ থেকে কথক নৃত্যশৈলীর পাঠ গ্রহণ শুরু করেন। তিনি শঙ্কর রাও ব্যাসের কাছ থেকে হিন্দুস্তানি শাস্ত্রীয় সংগীতের উপরও পাঠ গ্রহণ করেন। তিনি চার বছর বয়সে যখন নাচের আবৃত্তিতে অংশ নিয়েছিলেন তখন তামিল চলচ্চিত্র পরিচালক এ.এন. কল্যাণসুন্দরাম আইয়ার তাকে আবিষ্কার করেছিলেন। তিনি তাঁর ভালিবর সঙ্গম (১৯৩৮) এবং রমানামা মহিমাই (১৯৩৯) ছবিতে ছোট একটি চরিত্রে অভিনয় করার জন্য তাকে বাছাই করেন, সেখানে তাকে কমলা নামে বিল করা হয়েছিল। তাঁর নাচটি অন্যান্য চলচ্চিত্র নির্মাতাদের দৃষ্টি আকর্ষণ করে এবং তিনি ১৯৩৮ সালে জেইলোর এবং ১৯৪৩ সালে কিসমত এবং রাম রাজ্য ছবিতে অভিনয়ের মাধ্যমে হিন্দি ছবিতে চলে আসেন। কমলার মা মাদ্রাজে চলে আসেন যাতে তাঁর কন্যা ভরতনাট্যম শিক্ষক কাট্টুমান্নারকোয়েল মুথুকুমারা পিল্লাই এবং বাজুভুর বি. রামাইয়া পিল্লাইয়ের অধীনে প্রশিক্ষণ নিতে পারেন। ১৯৪৪ সালে মুক্তিপ্রাপ্ত একটি সফল তামিল চলচ্চিত্র জগথালাপ্রথাপনে কমলা প্রথম কোন চরিত্রে অভিনয় করেন, তিনি পাম্পু আত্মা নৃত্য পরিবেশন করেছিলেন। কমলা তার পরবর্তী ছবি শ্রী ভাল্লীতে (১৯৪৫) দ্বৈত চরিত্রে অভিনয় করেন এবং মীরা ছবিতে কৃষ্ণ চরিত্রে অভিনয় করেন। তবে তার অভিনীত চলচ্চিত্র নম ইরুভার তামিল সিনেমার জগতে প্রভাব ফেলে। নম ইরুভার দেশপ্রেম এবং গান্ধীবাদ গানে পূর্ণ ছিল এবং এর নৃত্যগুলি ভারতনাট্যমকে পুনরুজ্জীবিত ও বিধিসম্মত করতে সহায়তা করেছিল। এই ছবিটি ভারতের তামিল ভাষী অঞ্চল জুড়ে "সাংস্কৃতিক বিপ্লব" ছড়িয়ে দেওয়ার কৃতিত্ব দাবি করে।
১৯৫৩ সালে রানী দ্বিতীয় এলিজাবেথের রাজ্যাভিষেক উৎসবে সময় জন্য পরিবেশনার জন্য কমলা আমন্ত্রিত হয়েছিলেন। ১৯৫০ এর দশকের শেষের দিকে তিনি চীন এবং জাপানে আন্তর্জাতিকভাবে পরিবেশানর জন্য ভ্রমণ করেন। ১৯৭০ সালে ভারত সরকার তাকে ভারতের তৃতীয় সর্বোচ্চ বেসামরিক পুরস্কার পদ্মভূষণ পদকে ভূষিত করে। তিনি ১৯৭৫ সালে ব্রান্তা অধ্যাপকশিপে ভূষিত হওয়ার পরে কোলগেট বিশ্ববিদ্যালয়ে দুই মেয়াদে নৃত্যের শিক্ষকতা করেছেন। ১৯৮০ সালে কমলা স্থায়ীভাবে নিউইয়র্ক শহরে চলে যান এবং সেখানে শাস্ত্রীয় নৃত্য শেখানো শুরু করেন। তিনি লং আইল্যান্ডে শ্রী ভারত কমলালয় নামে একটি নাচের বিদ্যালয় স্থাপন করেন। শিল্পকলায় তাঁর অবদানের জন্য ২০১০ সালে তিনি ন্যাশনাল এন্ডোমেন্ট ফর দ্য আর্টস থেকে জাতীয় ঐতিহ্য ফেলোশিপ অর্জন করেন।
ব্যক্তিগত জীবন
তিনি কার্টুনিস্ট আর. কে. লক্ষ্মণের সাথে বিবাহবন্ধনে আবদ্ধ হয়েছিলেন, তবে ১৯৬০ সালে তাদের বিবাহবিচ্ছেদের মাধ্যমে বৈবাহিক সম্পর্কের অবসান ঘটে। তাঁর দ্বিতীয় স্বামী টি. ভি. লক্ষ্মীনারায়ণন ১৯৮৩ সালে মারা যান। তার দ্বিতীয় স্বামীর ঔরশে তাঁর এক পুত্র সন্তান আছে, তার নাম জৈনন্দ নারায়ণ, তিনি মার্কিন যুক্তরাষ্ট্রের সেনাবাহিনীর একজন কর্মকর্তা ।
ঐনাম
ঐনাম (Oinam) ভারতের মণিপুর রাজ্যের বিষ্ণুপুর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ঐনাম শহরের জনসংখ্যা হল ৬২৭৫ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে ঐনাম এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
আগানগর ইউনিয়ন, বরুড়া
আগানগর বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
জনসংখ্যা
প্রায় ২১,৭৫০ জন।
ইতিহাস
আগানগর ইউনিয়ন পূর্বে ভবানীপুর উত্তর ইউনিয়ন নামে পরিচিত ছিল।
অবস্থান ও সীমানা
বরুড়া উপজেলার উত্তর-পূর্বাংশে আগানগর ইউনিয়নের অবস্থান। এ ইউনিয়নের পশ্চিমে খোশবাস উত্তর ইউনিয়ন ও খোশবাস দক্ষিণ ইউনিয়ন, দক্ষিণ-পশ্চিমে বরুড়া পৌরসভা, দক্ষিণে ভবানীপুর ইউনিয়ন এবং পূর্বে ও উত্তরে কুমিল্লা আদর্শ সদর উপজেলার কালিরবাজার ইউনিয়ন অবস্থিত।
প্রশাসনিক কাঠামো
আগানগর ইউনিয়ন বরুড়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
শিক্ষা ব্যবস্থা:
প্রাথমিক বিদ্যালয় ৩ টি। হাই স্কুল ১ টি। মাদ্রাসা ১টি। কলেজ ১টি।
প্রাইমারী স্কুল- আগানগর সরকারি প্রাথমিক বিদ্যালয়।
স্কুল- আগানগর আবুল বশির কারিগরি উচ্চ বিদ্যালয়।
মাদ্রাসা- আগানগর ইসলামীয়া দাখিল মাদ্রাসা।
কলেজ- আগানগর বিশ্ববিদ্যালয় কলেজ।
জনপ্রতিনিধি
১ নং আগানগর ইউনিয়ন পরিষদ এর চেয়ারম্যান জনাব মোহাম্মদ মাজহারুল ইসলাম মিঠু
ব্লো-ব্জাং-য়ে-শেস
ব্লো-ব্জাং-য়ে-শেস (১৬৬৩-১৭৩৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম পাঞ্চেন লামা ছিলেন।
জন্ম ও শিক্ষা
ব্লো-ব্জাং-য়ে-শেস ১৬৬৩ খ্রিষ্টাব্দে মধ্য তিব্বতের থোব-র্গ্যাল নামক স্থানে 'ব্রু  পরিবারগোষ্ঠীতে জন্মগ্রহণ করেন। তার পিতার নাম ছিল ব্সোদ-নাম্স-দ্বাং-গ্রাগ্স  এবং মাতার নাম ছিল ত্শে-ব্র্তান-বু-খ্রিদ । ১৬৬৮ খ্রিষ্টাব্দে পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যা-ম্ত্শো তাকে ব্লো-ব্জাং-ছোস-ক্যি-র্গ্যাল-ম্ত্শান নামক চতুর্থ পাঞ্চেন লামার পুনর্জন্ম রূপে চিহ্নিত করেন  এবং তাকে ব্ক্রা-শিস-ল্হুন-পো বৌদ্ধবিহারে অধিষ্ঠিত করা হয়। এরপর ব্লো-ব্জাং-ব্স্তান-'দ্জিন  নামক এক ভিক্ষুর নিকট লেখাপড়া শুরু হয়। ১৬৭০ খ্রিষ্টাব্দে লাসা শহরে পঞ্চম দলাই লামা তাকে দীক্ষা দেন এবং মঞ্জুশ্রীনামসংগীতি সম্বন্ধে শিক্ষা দান করেন। ১৬৮৪ খ্রিষ্টাব্দে ব্লো-ব্জাং-য়ে-শেসের ভিক্ষুর শপথ গ্রহণের জন্য লাসা শহরে প্রতিনিধি পৌঁছন। কিন্তু সেই সময় পঞ্চম দলাই লামার মৃত্যুসংবাদ তার প্রধান মন্ত্রী সাংস-র্গ্যাস-র্গ্যা-ম্ত্শো লুকিয়ে রেখেছিলেন। সেই কারণে পঞ্চম দলাই লামা কর্তৃক শপথ দান সম্ভব নয় বলে তিনি ব্লো-ব্জাং-য়ে-শেসের প্রতিনিধিকে ফিরিয়ে দেন। এরফলে পরের বছর তিনি দ্কোন-ম্ছোগ-র্গ্যাল-ম্ত্শান  নামক ব্ক্রা-শিস-ল্হুন-পো বৌদ্ধবিহারে তন্ত্র মহাবিদ্যালয়ের প্রধানের নিকট ভিক্ষুর শপথ গ্রহণ করেন।
পায়িতাহত: আব্দুলহামিদ
পায়িতাহত: আব্দুলহামিদ (বাংলা: রাজধানী বা মহান আব্দুলহামিদ), হল সেরদার আকার পরিচালিত একটি ঐতিহাসিক টেলিভিশন ধারাবাহিক নাটক। সিরিজ টিতে উসমানী সাম্রাজ্যের ও খিলাফতের শেষ স্বাধীন সুলতান ও খলিফা দ্বিতীয় আব্দুল হামিদের জীবনীকে তুলে ধরা হয়েছে।
ব্লো-ব্জাং-য়ে-শেস
ষষ্ঠ দলাই লামার সঙ্গে সম্পর্ক
১৬৯৭ খ্রিষ্টাব্দে সাংস-র্গ্যাস-র্গ্যা-ম্ত্শো পঞ্চম দলাই লামার মৃত্যুসংবাদ প্রকাশ করে ত্শাংস-দ্ব্যাংস-র্গ্যা-ম্ত্শো নামক তার পরবর্তী চিহ্নিত পুনর্জন্মের দীক্ষাদানের জন্য ব্লো-ব্জাং-য়ে-শেসকে অনুরোধ করলে তিনি সেই অনুরোধ রক্ষা করেন। ১৭০২ খ্রিষ্টাব্দে ষষ্ঠ দলাই লামা ত্শাংস-দ্ব্যাংস-র্গ্যা-ম্ত্শো তার সঙ্গে দেখা করতে ব্ক্রা-শিস-ল্হুন-পো বৌদ্ধবিহারে এলে তিনি তাকে ভিক্ষুর শপথ গ্রহণের অনুরোধ জানান। কিন্তু ষষ্ঠ দলাই লামা ভিক্ষুর শপথ গ্রহণে রাজি ছিলেন না এবং দুই মাস এই বৌদ্ধবিহারে থাকলেও এই শপথ গ্রহণ না করে ফিরে যান।